
kehtetuks tunnistamine ja detailplaneeringu 
menetluse lõpetamine
1. Asjaolud ja menetluse käik

Vestervalli tn 2a detailplaneering on algatatud Narva Linnavolikogu 07.04.2005 otsusega nr 54/53 Modulvest Elamu OÜ ettepanekul lähteülesande alusel, mis praeguseks on aegunud.
Detailplaneeringu koostamise eesmärgiks on planeeritavale maa-alale ehitusõiguse andmine olemasoleva ehitise mahu suurendamiseks hotelliks ning haljastuse, liikluskorralduse (juurdepääsude, parkimise) ja jalakäijate teede lahendamine.

Planeeritava ala pindala on ca 0,07 ha. Planeeritav ala asub vanalinnas, Koidula ja Viru tänavate vahel, piirnedes korruselamutega.  
Planeeringu menetluse käigus oli planeeringu koostaja AS-i Sweco Projekt poolt edastatud mitmeid planeeringuvariante, mis olid Arhitektuuri- ja Linnaplaneerimise Ameti poolt läbi vaadatud ning heaks kiidetud. Probleemseks punktiks on olnud kooskõlastus Muinsuskaitseametiga, kes soovis, et objektil oleks läbi viidud arheoloogilised uuringud ning koostatud ka muinsuskaitse eritingimused. Peale Muinsuskaitseameti poolt esitatud nõudeid on planeering jäänud seisma.

20.04.2010 laekus Narva Linnavalitsuse Arhitektuuri- ja Linnaplaneerimise Ametile MTÜ-lt Eesti Punane Rist teatis nr 1-6/119, milles palutakse seoses kinnistu võõrandamisega lõpetada detailplaneering kuna selle eesmärgid ei kattu uue omaniku huvide ja eesmärkidega. Kinnistu uueks omanikuks on MTÜ Eesti Punane Rist.
Narva Linnavalitsuse Arhitektuuri- ja Linnaplaneerimise Amet on seisukohal, et vastavalt eeltoodule on otstarbekas lõpetada detailplaneeringu menetlemine. Ameti seisukohaga on nõus ka planeeringu algataja Modulvest Elamu OÜ.
2. Õiguslikud alused

2.1. Vastavalt Planeerimisseaduse §10 lõikele 5 detailplaneeringu koostamise algatab ja koostamist korraldab kohalik omavalitsus. 

2.2. Narva linna ehitusmääruse §5 lõikele 8 ning Narva linna põhimääruse punktile 4.4.29  Linnavolikogu algatab detailplaneeringu.
2.3. Vastavalt Haldusmenetluse seaduse §64 lõikele 2 haldusorgan otsustab haldusakti kehtetuks tunnistamise kaalutlusõiguse kohaselt, kui seadus ei keela haldusakti kehtetuks tunnistada või ei kohusta haldusakti kehtetuks tunnistama.
2.4. Haldusmenetluse seaduse §68 lõige 2 kohaselt haldusakti kehtetuks tunnistamise otsustab haldusorgan, kelle pädevuses oleks haldusakti andmine kehtetuks tunnistamise ajal. Muu haldusorgan võib haldusakti kehtetuks tunnistada ainult seaduses sätestatud juhul. Pädevust ületades antud haldusakti võib tunnistada kehtetuks ka haldusakti andnud haldusorgan.
2.5. Vastavalt Haldusmenetluse seaduse §70 lõikele 1 kehtetuks tunnistamine vormistatakse iseseisva haldusaktiga, mille kohta kehtivad kõik tavalisele haldusaktile kohaldatavad nõuded.
3. Otsus

Tunnistada kehtetuks Narva Linnavolikogu 07.04.2005 otsus nr 54/53 „Vestervalli tn 2a maa-ala detailplaneeringu algatamine“ ja lõpetada detailplaneeringu menetlemine.
4. Rakendussätted
4.1. Narva Linnavalitsuse Arhitektuuri- ja Linnaplaneerimise Ametil avaldada otsus ajalehes, milles Narva linn avaldab ametlikke teadaandeid.
4.2. Otsus jõustub seadusega sätestatud korras.
4.3. Käesolevat otsust on võimalik vaidlustada Tartu Halduskohtu Jõhvi kohtumajas 30 päeva jooksul alates jõustumisest.

